Best Western Plus Fort Wayne Inn & Suites North | Jetstar Hotels Australia
5926 Cross Creek Boulevard, Fort Wayne, IN, 46818, United States of America Krugersdorp se Kameraklub skep pragtige herinneringe - Krugersdorp News Krugersdorp se Kameraklub skep pragtige herinneringe | Krugersdorp News
Krugersdorp se Kameraklub skep pragtige herinneringe
Volgens klublid Sampie Blom gaan hulle graag maandeliks op uitstappies waartydens hulle gesonde kompetisie onder klublede aanmoedig.
Annalize Erasmus maak reg vir die perfekte foto. Foto: Alanicka Lotriet.
Dis vroegmiddag en die water blink in die sonlig wat plek-plek deur die blare val. Die droë takke kraak onder haar voete soos sy haar finale posisie inneem. Met een oog gefokus op die teiken haal sy diep asem – en skiet. Die moment is hare.
Op een onlangse Saterdag was Annalize Erasmus, een van 11 lede van die Krugersdorp Kameraklub, daar om te bewys dat foto’s neem nie net die druk van ‘n knoppie is nie, maar eerder ‘n ingewikkelde vorm van kuns.
Die lede wat aan die uitstappie deelgeneem het. Foto: Ingestuur.
Die prentjiemooi Walter Sisulu Nasionale Botaniese Tuin was die ideale plek om hul vaardighede te slyp. Volgens klublid Sampie Blom gaan hulle graag maandeliks op uitstappies waartydens hulle gesonde kompetisie onder klublede aanmoedig.
Dié dag moes die klublede foto’s neem in verskillende kategorieë, naamlik groot en vlak diepte van veld, beweging, Dogs-eye view, A day at, teksture, komposisie, prominente kleure, strukture en kreatiwiteit. ‘n Wenner in elk van die kategorieë sal dan aangewys word.
Klubpresident, Cobus Eksteen was net een van die gesoute fotograwe wat gehelp het om ‘n paar beginners – insluitend News-joernalis, Alanicka Lotriet – touwys te maak.
Sampie beskou die geleentheid as ‘n groot sukses, en bedank graag almal wat deelgeneem het.
Indien jy belangstel, of meer wil weet oor die kameraklub, skakel gerus vir Sampie by 083 357 0650.